CELEX: 32019R1731
Language: ro
Date: 2019-10-16 00:00:00
Title: Regulamentul de punere în aplicare (UE) 2019/1731 al Comisiei din 16 octombrie 2019 de modificare pentru a 306-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida

17.10.2019   
               
               
                  RO
               
               
                  Jurnalul Oficial al Uniunii Europene
               
               
                  L 264/3
               
            
         REGULAMENTUL DE PUNERE ÎN APLICARE (UE) 2019/1731 AL COMISIEI
         din 16 octombrie 2019
         de modificare pentru a 306-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida (1), în special articolul 7 alineatul (1) litera (a) și articolul 7a alineatul (5),
         întrucât:
         
                     (1)
                  
                  
                     Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv.
                  
               
                     (2)
                  
                  
                     La 11 octombrie 2019, Comitetul pentru sancțiuni al Consiliului de Securitate al Organizației Națiunilor Unite a decis să modifice o mențiune de pe lista de persoane, grupuri și entități cărora ar trebui să li se aplice înghețarea fondurilor și a resurselor economice.
                  
               
                     (3)
                  
                  
                     Prin urmare, anexa I la Regulamentul (CE) nr. 881/2002 ar trebui modificată în consecință,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul (CE) nr. 881/2002 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 16 octombrie 2019.
            
               
                  Pentru Comisie,
               
               
                  Pentru Președinte,
               
               
                  Șeful Serviciului Instrumente de Politică Externă
               
            
         
         
            (1)  JO L 139 29.5.2002, p. 9.
      
      
         
            ANEXĂ
            Anexa I la Regulamentul (CE) nr. 881/2002 se modifică după cum urmează:
            Datele de identificare pentru următoarea mențiune de la rubrica „Persoane fizice” se modifică după cum urmează:
            „ANJEM CHOUDARY (alias Abu Luqman). Data nașterii: 18.1.1967. Locul nașterii: Welling, Londra, Regatul Unit. Adresă: Frankland Prison, Regatul Unit. Cetățenie: britanică. Pașaport nr.: 516384722 (pașaport britanic eliberat de Biroul de Pașapoarte din Glasgow la 6.5.2013, expiră la 6.6.2023). Data desemnării menționată la articolul 7d alineatul (2) litera (i): 15.10.2018.” se înlocuiește cu următorul text:
            „ANJEM CHOUDARY (alias Abu Luqman). Data nașterii: 18.1.1967. Locul nașterii: Welling, Londra, Regatul Unit. Adresă: Londra, Regatul Unit. Cetățenie: britanică. Pașaport nr.: 516384722 (pașaport britanic eliberat de Biroul de Pașapoarte din Glasgow la 6.5.2013, expiră la 6.6.2023). Alte informații: și-a declarat devotamentul față de Statul Islamic în Irak și Levant (ISIL), cunoscut sub numele de Al-Qaida în Irak, în iulie 2014. Încarcerat în Regatul Unit în septembrie 2014 și beneficiind ulterior, în octombrie 2018, de eliberare condiționată, care expiră în iulie 2021. Fotografie disponibilă pentru a fi inclusă în notificarea specială emisă de INTERPOL-Consiliul de Securitate al ONU. Data desemnării menționată la articolul 7d alineatul (2) litera (i): 15.10.2018.”